《秋霁 九日灵佑宫登高，和棠村公作》
清代·徐釚

戏马台荒塞雁杳，珠宫罩却烟霭。市上吹箫，垆头击筑，旧日酒徒谁在。

朝衫典却，祇馀双鬓西风外。嗟索米，辜负题糕，触目愁无赖。

呜驺喜至，佳客携樽，宣武风流叹难再。倚高寒、帝京千里，桑乾水绕浑如带。

休蹙眉心远黛。且凭杰阁，西山爽气飞来，萧萧落木，静闻天籁。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。